Diari Oficial de la Generalitat Valenciana


Sumari del DOGV 5911, del 11-12-2008 (2008/14771)

RESOLUCIÓ de 25 de novembre de 2008, del director general de Recursos Humans, dictada en execució de sentència, per la qual es declara Roberto Martínez Cotillas en situació d'expectativa de destinació com a aspirant que ha superat el concurs oposició del procés extraordinari de consolidació d'ocupació per a la selecció i provisió de places d'ATS/DUI en les institucions sanitàries dependents de la Conselleria de Sanitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5911

Data del DOGV
:   11-12-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/14305


Data del document
:   25-11-2008

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * administració regional
    * personal sanitari
    * concurs administratiu
    * execució de sentència

RESOLUCIÓ de 25 de novembre de 2008, del director general de Recursos Humans, dictada en execució de sentència, per la qual es declara Roberto Martínez Cotillas en situació d'expectativa de destinació com a aspirant que ha superat el concurs oposició del procés extraordinari de consolidació d'ocupació per a la selecció i provisió de places d'ATS/DUI en les institucions sanitàries dependents de la Conselleria de Sanitat. [2008/14129]  
En execució de la Sentència ferma 21/06 del Jutjat Contenciós Administratiu núm. set de València, confirmada en recurs d'apel·lació pel Tribunal Superior de Justícia de la Comunitat Valenciana en sentència 972/07, per la qual s'estima parcialment el recurs contenciós administratiu 189/05 formulat per Roberto Martínez Cotillas, contra la Resolució de 18 de gener de 2005, del director general de Recursos Humans, per la qual es publiquen les qualificacions finals atorgades als concursants que han superat la fase de selecció del procés extraordinari de consolidació d'ocupació de places d'ATS/DUI de les institucions sanitàries dependents de la Conselleria de Sanitat, la qual s'anul·la per ser contrària a dret; amb retroacció d'actuacions perquè el tribunal procedisca a la valoració dels servicis professionals prestats pel recurrent al Regne Unit amb el reconeixement, si és el cas, de la situació jurídica individualitzada que procedisca.   
Vista l'Orde de 22 de març de 2002, de la Conselleria de Sanitat, per la qual es convoca procés extraordinari de consolidació d'ocupació per a la selecció i provisió de places d'ATS/DUI de les institucions sanitàries dependents de la Conselleria de Sanitat.  
Vista la resolució de 23 de maig de 2008 per la qual es modifica la resolució de 18 de gener de 2005 del director general de Recursos Humans per la qual es feien públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places d'ATS/DUI de les institucions sanitàries dependents de la Conselleria de Sanitat, incloent-hi Roberto Martínez Cotillas.  
Vista la resolució d'11 de maig de 2005, del director general de Recursos Humans, per la qual es declara en situació d'expectativa de destinació els aspirants que han superat el concurs oposició del procés extraordinari de consolidació d'ocupació per a la selecció i provisió de places d'ATS/DUI en les institucions sanitàries dependents de la Conselleria de Sanitat (DOCV 18974, de 30.05.2005).  
Vista la resolució d'11 de maig de 2005, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places d'ATS/DUI en les institucions sanitàries dependents de la Conselleria de Sanitat (DOCV 5027 de 14.06.2005).  
Atés el que disposen els articles 118 de la Constitució Espanyola i 18 de la Llei Orgànica del Poder Judicial, segons les quals és obligatori complir les sentències en els seus termes; fent ús de les competències delegades en l'article 1.2 de la Resolució de 18 de gener de 2006, del director general de l'Agència Valenciana de Salut, per la qual es deleguen competències en matèria de personal, resolc modificar la Resolució de 18 de gener de 2005 del director general de Recursos Humans per la qual es fan públiques les qualificacions finals atorgades als concursants que han superat la fase de selecció del procés extraordinari de consolidació d'ocupació per a la selecció i provisió de places d'ATS/DUI de les institucions sanitàries dependents de la Conselleria de Sanitat, incloent-hi Roberto Martínez Cotillas amb una qualificació de 110,40 punts.  
Obrir de nou el termini de quinze dies hàbils, comptats a partir de l'endemà d'esta publicació en el DOCV per a la participació de l'interessat en la fase de provisió de places d'ATS/DUI en les institucions sanitàries dependents de la Conselleria de Sanitat, d'acord amb les bases publicades en la Resolució d'11 de maig de 2005 de la Direcció General de Recursos Humans (DOCV 5027, de 14.06.2005).  
Contra la present resolució es pot interposar incident d'execució de sentència davant del del Jutjat Contenciós Administratiu núm. set de València, d'acord amb el que disposa l'article 109 de la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà a aquell en què tinga lloc la notificació d'esta resolució.  
València, 25 de novembre de 2008.- El director general de Recursos Humans: José Cano Pascual.